ETE ประเดิมโรดโชว์เชียงใหม่นักลงทุนร่วมฟังข้อมูลคึกคัก
ETE ประเดิมโรดโชว์เชียงใหม่ พร้อมนำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์เอ็ม เอ ไอ โดยมีนักลงทุนให้ความสนใจเข้าร่วมฟังข้อมูลเป็นจำนวนมาก
23 ม.ค. 2560


นายไรวินท์ เลขวรนันท์ (ที่ 5 จากขวา) ประธานเจ้าหน้าที่บริหาร พร้อมด้วยนายรชต ยอดบางเตย (ที่ 5 จากซ้าย) รองประธานเจ้าหน้าที่บริหารสายงานพัฒนาธุรกิจ บริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE ผู้ให้บริการ บริหารจัดการบุคลากร และระบบงานธุรกิจ ในรูปแบบ Outsourcing บริการงานวิศวกรรมระบบไฟฟ้า และระบบโทรคมนาคม รวมถึงบริการงานด้านพลังงานทดแทนจากพลังงานแสงอาทิตย์ นำเสนอข้อมูลรายละเอียดหลักทรัพย์แก่นักลงทุนเพื่อเข้าจดทะเบียนในตลาดหลักทรัพย์เอ็ม เอ ไอ โดยมี นายวรชาติ ทวยเจริญ (ที่ 3 จากขวา) กรรมการผู้จัดการ บริษัท ฟินเน็กซ์ แอ๊ดไวเซอรี่ จำกัด ในฐานะที่ปรึกษาทางการเงิน และนายโชษิต เดชวนิชยนุมัติ (ที่ 2 จากซ้าย) กรรมการผู้จัดการ สายวาณิชธนกิจ1 บริษัทหลักทรัพย์ แอพเพิล เวลธ์ จำกัด (มหาชน) และนางสาวญาณีรัตน์ เดชกูลพรศิริ (ที่ 3 จากซ้าย) ผู้ช่วยกรรมการผู้จัดการ ฝ่ายวาณิชธนกิจ บริษัทหลักทรัพย์ เอเชีย เวลท์ จำกัด ในฐานะแกนนำร่วมในการจัดจำหน่ายหุ้นเข้าร่วมให้ข้อมูล โดยมีนักลงทุนให้ความสนใจเข้าร่วมฟังข้อมูลเป็นจำนวนมาก ณ จังหวัดเชียงใหม่ เมื่อเร็วๆ นี้